Ministarstvo pravde
Broj iz evidencije postupaka javnih nabavki: 04-426/25-13103/3	
Redni broj iz Plana javnih nabavki: 27
[bookmark: _GoBack]Mjesto i datum: Podgorica, 08.12.2025.godine




Na osnovu člana 53 stav 3 Zakona o javnim nabavkama („Službeni list CG“, br. 074/19, 3/2023 i 11/2023 ) Ministarstvo pravde, objavljuje







TENDERSKU DOKUMENTACIJU
ZA OTVORENI POSTUPAK JAVNE NABAVKE

Usluge –  Izrada  Planova kontinuiteta poslovanje (BCP) u institucijama pravosuđa
(ponovljeni postupak)








Predmet nabavke se nabavlja:

 kao cjelina 

















1. POZIV ZA NADMETANJE[footnoteRef:1]  [1:  Podatke iz tačke 1. Poziv za nadmetanje naručilac neposredno UNOSI na ESJN elektronskim putem;] 

	
1. Podaci o naručiocu;
2. Podaci o postupku i predmetu javne nabavke: 
2.1. Vrsta postupka,
2.2. Predmet javne nabavke (vrsta predmeta, naziv i opis predmeta),
2.3. Procijenjena vrijednost predmeta nabavke[footnoteRef:2], [2:  U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama;] 

2.4. Način nabavke: 
· Cjelina, po partijama,
· Zajednička nabavka,
· Centralizovana nabavka,
2.5. Posebni oblik nabavke:
· Okvirni sporazum,
· Dinamički sistem nabavki,
· Elektronska aukcija,
· Elektronski katalog,
2.6. Uslovi za učešće u postupku javne nabavke i posebni osnovi za isključenje,
2.7. Kriterijum za izbor najpovoljnije ponude,
2.8. Način, mjesto i vrijeme podnošenja ponuda i otvaranja ponuda,
2.9. Rok za donošenje odluke o izboru,
2.10. Rok važenja ponude,
2.11. Garancija ponude

2. TEHNIČKA SPECIFIKACIJA PREDMETA JAVNE NABAVKE[footnoteRef:3] [3:  Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem;] 


1. Naziv i opis predmeta nabavke u cjelini, po partijama i stavkama sa bitnim karakteristikama
2. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora













DODATNE INFORMACIJE O PREDMETU I POSTUPKU NABAVKE


U skladu sa Akcionim planom 2025-2026 Strategije digitalizacije pravosuđa 2025-2028 Ministarstvo pravde ima obavezu realizacije navedene nabavke, u saradnji sa pravosudnim institucijama. Dakle, predmet ove nabavke je pružanje stručnih konsultantskih usluga na izradi i dokumentovanju četiri plana kontinuiteta poslovanja (Business Continuity Plan – BCP), po jedan za svaku od sljedećih institucija pravosuđa:
1. Ministarstvo pravde
2. Sekretarijat Sudskog savjeta
3. Sekretarijat Tužilačkog savjeta
4. Uprava za izvršenje krivičnih sankcija
Planovi kontinuiteta poslovanja treba da budu izrađeni u skladu sa zahtjevima međunarodnog standarda ISO 22301:2019 – Bezbjednost i otpornost – Sistemi upravljanja kontinuitetom poslovanja – Zahtjevi, uz uvažavanje postojećih informacija o organizacionoj strukturi, procesima, IT sistemima i pravnim obavezama svake institucije.
Cilj projekta je da se kroz izradu pojedinačnih planova kontinuiteta obezbijedi:
· identifikacija kritičnih funkcija i procesa u svakoj instituciji,
· analiza rizika i procjena uticaja prekida poslovanja,
· definisanje strategija kontinuiteta i oporavka,
· utvrđivanje odgovornosti i procedura u kriznim situacijama,
· uspostavljanje mehanizama za redovno testiranje, održavanje i unapređenje BCP-a.


Procijenjena vrijednost predmenta nabavke:

 Procijenjena vrijednost predmeta nabavke:

 kao cjeline je 20.000,00 € 

Obrazloženje razloga zašto predmet nabavke nije podijeljen na partije:

U konkretnom slučaju radi se o nabavci koja predstavlja jedinstveni cijelinu.


ZAKLJUČIVANJE OKVIRNOG SPORAZUMA

Zaključiće se okvirni sporazum:

 ne 

PONUDA SA VARIJANTAMA

Mogućnost podnošenja ponude sa varijantama

 Varijante ponude nijesu dozvoljene i neće biti razmatrane.


REZERVISANA NABAVKA

 Ne


Osnovi za obavezno isključenje iz postupka javne nabavke

Privredni subjekat će se isključiti iz postupka javne nabavke, ako: 
1) je vršio neprimjeren uticaj u smislu člana 38 stav 2 tačka 1 Zakona o javnim nabavkama;
2) postoji sukob interesa iz člana 41 stav 1 tačka 2 ili člana 42 ovog zakona;
3) ne ispunjava obavezne uslove i uslove sposobnosti privrednog subjekta predviđene tenderskom dokumentacijom;
4) nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;
5) postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;
6) nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili
7) postoji drugi razlog propisan ovim zakonom.



SREDSTVA FINANSIJSKOG OBEZBJEĐENJA UGOVORA O JAVNOJ NABAVCI



Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

garanciju, neopozivu i bezuslovno plativu na prvi poziv za dobro izvršenje ugovora, za slučaj povrede ugovorenih obaveza u iznosu od 10 % od vrijednosti ugovora. Garancija za dobro izvršenje ugovora treba da važi sedam dana duže od ponuđenog roka izvršenja ugovora. 
U slučaju prekoračenja roka iz prethodnog stava, izvršilac je dužan da, na zahtjev naručioca, prije isteka roka važenja, produži garanciju za dobro izvršenje ugovora.




METODOLOGIJA VREDNOVANJA PONUDA


Naručilac će u postupku javne nabavki izabrati ekonomski najpovoljniju ponudu, po osnovu kriterijuma: 

1) Odnos cijene i kvaliteta
· Parametar cijena ………………………………50 bodova
· Parametar kvalitet …………………………….50 bodova


Broj bodova po osnovu vrednovanja cijene:
Najniža ponuđena cijena = 50 bodova
Broj bodova za ponuđenu cijenu konkretnog ponuđača = najniža ponuđena cijena / ponuđena cijena konkretnog ponuđača x 50


Broj bodova po osnovu vrednovanja broja referenci  kao mjerila kvaliteta:

Parametar kvalitet – Ponuđač je obavezan da na raspolaganju: Jedno lice sa Sertifikatom CompTIA Security+ Jedno lice sa Sertifikatom CompTIA SecurityX Jedno lice sa Sertifikatom CISSP (Certified Information Systems Security Professional) Jedno lice sa Sertifikatom CISM (Certified Information Security Manager ) Maksimalni broj bodova po ovom podkriterijumu je 50. Kvalitet će se vrednovati po apsolutnoj metodi na sljedeći način: Ponuđač koji dokaže da ima na raspolaganju lica sa traženim sertifikatima dobija 50 bodova. Ponuđač koji ne dokaže traženi kvalitet dobija 0 bodova.

Odnos cijene i kvaliteta = Cijena + Kvalitet


NAČIN, MJESTO I VRIJEME PODNOŠENJA PONUDA I OTVARANJA PONUDA


Ponude se podnose preko ESJN-a zaključno sa danom  23.12.2025. godine do 12 sati.

Izjva privrednog subjekta i garancija banke podnose se u elektronskom obliku putem ESJN .

Dokazi za vrednovanje, ugovor o zajedničkom nastupanju, u slučaju podnošenja zajedničke ponude, i dokazi o ispunjavanju drugih uslova predviđenih tenderskom dokumentacijom,  a koji nisu obuhvaćeni izjavom privrednog subjekta, podnose se uz ponudu putem ESJN u elektronskom obliku ili kao skenirana kopija originala.

Ako ponuđač ne može da garanciju ponude podnese u elektronskom obliku, dužan je da putem ESJN dostavi kopiju garancije ponude, a da original garancije ponude dostavi, odnosno uruči naručiocu  neposredno ili putem pošte preporučenom pošiljkom najkasnije prije isteka roka za podnošenje ponuda.

Original garancije ponude u pisanom obliku dostavlja se u koverti, na kojoj se navodi: naziv i sjedište naručioca, broj tenderske dokumentacije za koju se podnosi garancija, naziv, sjedište i adresa ponuđača i naznaka „ garancija ponude“  i „ne otvaraj prije roka za otvaranje ponuda“.
ESJN ć izvršiti automatsko otvaranje ponuda istovremeno sa istekom roka za dostavljanje ponuda iz prethodnog stava, generisati zapisnik o otvaranju ponuda i izvršiti njegovu automatsku dostavu svim ponuđačima koji su podnijeli ponude.

O dostavljanju garancije ponude, naručilac će sačiniti potvrdu i uz zapisnik o otvaranju o otvaranju ponuda priložiti kao skeniranu kopiju u ESJN, istog dana kada je izvršeno otvaranje ponuda.

 Original garancije ponude u pisanom obliku dostavlja se: 

• neposrednom predajom na arhivi naručioca na adresi Naručioca, Ministarstvo pravde Ul. Vuka Karadžića broj 3, 8100 Podgorica.
 
• preporučenom pošiljkom sa povratnicom na adresi Ministarstvo pravde Ul. Vuka Karadžića broj 3, 8100 Podgorica

radnim danima od 09.00 do 14.00 sati, zaključno sa danom 23.12.2025. godine do 12 sati.

Otvaranje ponuda održaće se dana 23.12.2025. godine u 12:30 sati.

TAJNOST PODATAKA
 

Tenderska dokumentacija sadrži tajne podatke

 ne

UPUTSTVO ZA SAČINJAVANJE PONUDE


Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude. 
Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.
Ponuđač je dužan da tačno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.


3. NAČIN ZAKLJUČIVANJA I IZMJENE UGOVORA O JAVNOJ NABACI


Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude. 

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:


Ugovorne strane su saglasne da do raskida ovog Ugovora može doći ako Ponuđač ne bude izvršavao svoje obaveze u rokovima i na način predviđen Ugovorom: 
· U slučaju kada Naručilac ustanovi da kvalitet usluge koja je predmet ovog ugovora ili način na koje se pruža, odstupa od traženog, odnosno ponuđenog kvaliteta iz ponude Ponuđača, 
· U slučaju da se Ponuđač ne pridržava svojih obaveza i u drugim slučajevima nesavjesnog obavljanja posla. 
Ukoliko jedna od ugovornih strana ne izvrši svoje ugovorne obaveze, druga ugovorna strana može raskinuti Ugovor, uz prethodno pisano upozorenje druge strane, a sve posljedice eventualnog raskida Ugovora, snosiće ugovorna strana koja nije izvršila svoje ugovorne obaveze.


4. ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama. 

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.






5. IZJAVA NARUČIOCA O NEPOSTOJANJU SUKOBA INTERESA
                                                        MINISTARSTVO PRAVDE

Br. 04-426/25-13103/2					      Podgorica, 08.12.2025. godine


U skladu sa članom 43 stav 1 Zakona o javnim nabavkama (“Sl. list CG” br. 74/19, 03/23 i 11/23)
IZJAVLJUJEM

da u postupku javne nabavke redni broj 27 iz Plana javne nabavke broj: 04-426/24-714 od 30.01.2025. godine i Izmjena i dopuna Plana javnih nabavki broj 04-426/24-714/4 od 10.03.2025. godine, izmjena i dopuna plana javnih nabavki broj 04-426/24-714/10  od 06.05.2025. godine i izmjena i dopuna plana javnih nabavki broj 04-426/24-714/13  od 27.10.2025. godine za nabavku usluge – Izrada  Planova kontinuiteta poslovanje (BCP) u institucijama pravosuđa (ponovljeni postupak), nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

                          
Ovlašćeno lice naručioca:  Đorđije Ivanović, VD sekretara
                                                                                                              _________________________
s.r.
Službenik za javne nabavke: Oliver Bodven, dipl. pravnik sa položenim ispitom za rad na poslovima javnih nabavke, broj uvjerenja 01-3646 od 25.04.2016. godine

__________________________
s.r.

            Lice koje je učestvovalo u planiranju javne nabavke, Dražen Radonjić, dipl. ing.   

                                                                                                  __________________________
s.r.

            Predsjednik komisije za sprovođenje postupka javne nabavke, Dražen Radonjić, dipl. ing.   

                                                                                                  __________________________
s.r.                
           Član komisije za sprovođenje postupka javne nabavke, Dragan Radović, VSS

__________________________
s.r.                                                                                      
Član komisije za sprovođenje postupka javne nabavke, Oliver Bodven, dipl. pravnik sa položenim ispitom za rad na poslovima javnih nabavke, broj uvjerenja 01-3646 od 25.04.2016.

________________________
s.r.
                                                                                                             




                                                                                                                                                                                                                                     
UPUTSTVO O PRAVNOM SREDSTVU


Privredni subjekat može da izjavi žalbu protiv ove tenderske dokumentacije Komisiji za zaštitu prava u roku od dvadeset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki http://www.kontrola-nabavki.me/.“.

